Asociația canotorului Ivan Patzaichin, cvadruplu laureat cu aur la Jocurile Olimpice de vară, a organizat evenimente pe apă: plimbări cu canotca (o combinație între lotcă și canoe) pentru începători și alte concursuri și concerte pe ponton.

Ivan Patzaichin fotografiat lângă insula de stuf în iulie 2018. Foto: Dumitru Angelescu

Începând cu 2017, bucureștenii s-au putut plimba gratuit, pe întreaga perioadă a verii, cu bărcile puse la dispoziție de asociație, iar voluntarii au oferit lecții de vâslit la canotcă și la placă de SUP (Stand Up Paddle).

Cinci cafenele funcționează acum pe malul Dâmboviței

Tot în 2017, malul stâng al Dâmboviței a devenit șantier, din fața aripii sudice a magazinului Unirii până la Biblioteca Națională.

Primăria Sectorului 3 și Primăria Capitalei au încurajat construirea unor cafenele și terase pe spațiul verde, în scopul înfrumusețării zonei centrale. Sunt cinci cafenele de-a lungul apei.

Inițial, asociația lui Ivan avea și o terasă lipoveană acolo, rustică, pe care a pierdut-o însă în fața unui competitor mai orientat. Nu au făcut mare caz.

Dar după amenajarea noilor cafenele și restaurante, care au ocupat întregul spațiu verde, asociația Ivan Patzaichin a rămas și fără pontonul plutitor de pe care erau coborâte bărcile și fără spațiul de lângă de pe mal, acolo unde erau depozitate echipamentele și în care funcționa centrul de promovare.

Recomandări Cifrele oficiale: deși România tratează în spital 60% din cazurile de COVID-19, bolnavii mor mai repede

Pontonul plutitor s-a făcut insulă de stuf, apoi a dispărut și insula

Practic, pontonul plutitor plus pontonul de pe mal, folosite înainte de asociație, erau amenajate chiar la intrarea în ceea ce a devenit un bar, de care îl despărțea doar aleea pietonală îngustă.



Pontonul plutitor, fotografiat în septembrie 2018. Foto: Rowmania

De asemenea, contractul de închiriere a luciului apei încheiat cu Apele Române a expirat în primăvara acestui an. O nouă licitație a fost deschisă, însă “cu dedicație pentru cafenele”, după cum spun reprezentanții ONG-ului lui Ivan Patzaichin și al lui Doru Frolu, cunoscut om de publicitate. Contractul nu mai putea fi reînnoit oricum, în condițiile în care asociația nu ar avea unde să-și depoziteze echipamentele.

Recomandări Cum a luat Eugen Teodorovici un împrumut de 1,1 milioane de euro cu salariu de 1.000 de euro

Reprezentanții ONG-ului spun că au făcut un soi de înțelegere tacită cu Primăria Sectorului 3 înainte de începerea lucrărilor și li s-a promis că vor primi un loc pe malul Dâmboviței, pe colțul cu Biblioteca Națională. În final însă, nu au rămas cu nimic.

Locul unde a fost pontonul (stânga) și fosta terasă lipoveană. Foto: Eli Driu și Rowmania

“Așteptam să fim chemați la negocieri, dar nimic. Primăria Sectorului 3 a privatizat totul”, au declarat pentru Libertatea membri ai Asociației Ivan Patzaichin.

Istoria decăderii unei idei: inițial li s-a oferit pontonul, apoi le-a rămas o insulă de stuf, amenajată chiar de ei, pentru ceva echipamente. Între timp, a dispărut și insula, socotită prea rustică pentru gusturile arhitecturale ale primarului sectorului 3, Robert Negoiță, după cum spune chiar edilul.

Robert Negoiță: ”Nu încurajez ce aveau ei acolo. Să vină să ceară și le dau spațiu”

Primarul sectorului 3, Robert Negoiță, spune că Asociația Ivan Patzaichin – Mila 23 nu a depus nicio cerere la primărie prin care să obțină un alt spațiu pe malul Dâmboviței. Pe lângă asta, afirmă Negoiță, ONG-ul avea “niște chestiuni care nu reprezentau o capitală europeană”.

Recomandări Primarii recunosc metoda prin care își asigură sute de voturi: „Mi-am făcut și eu flotanții mei, că altfel mă scotea din prima”. În unele localități, flotanții, mai mulți ca votanții!



Primarul sectorului 3, Robert Negoiță. Foto: Hepta

“Aveau niște chestiuni care nu reprezentau o capitală europeană. Nu le încurajez și nu pot fi de acord cu ele”, a declarat Negoiță pentru Libertatea. Se referă la terasa și la pontonul, ambele rustice, deținute inițial de ONG.

Se poate supăra oricine, dar adevărul e că acolo asociația lui Ivan Patzaichin făcuse un restaurant și apoi un ponton care arătau jalnic Robert Negoiță, primarul sectorului 3

El a mai spus că nu știe de nicio înțelege cu asociația, iar la primărie nu a fost depus niciun document pentru obținerea de spațiu pentru centrul de promovare a plimbării pe apă.

“Să vină să solicite și le dau spațiu, dar să vină să vorbească cu noi, nu cu presa. Nu cunosc să existe o cerere la primărie în acest sens”, a adăugat edilul.

Întrebat despre cafenelele de pe malul Dâmboviței, Negoiță a spus că zona arată, în sfârșit, a centru de capitală europeană și că “avem mare nevoie de astfel de zone”.

Citește și:

VIDEO/ Cronica unui dezastru anunțat. Colegul polițistului ucis la Burdujeni a avertizat-o pe Carmen Dan încă de acum doi ani: „Nu suntem antrenați, avem pistoale amărâte! Asta e realitatea din teren, doamna ministru!”



PARTENERI - GSP.RO A ajuns om al străzii la 37 de ani după ce și-a pierdut toată averea. Imagini incredibile cu fostul sportiv care cerșește pe stradă

PARTENERI - PLAYTECH Ce a făcut Carmen Șatran, studenta criminală din Timișoara, după gratii. Vestea șoc venită acum

HOROSCOP Horoscop 25 septembrie 2020. Leii trebuie să evite excesele de autoritate, mai ales pe cele legate de muncă